**REVIJA PEVSKIH ZBOROV 2018**

**Pivka, 16. 4. 2018**

MLADINSKI PEVSKI ZBOR OŠ ANTONA GLOBOČNIKA POSTOJNA

Na OŠ Antona Globočnika, na matični šoli, poleg 3 otroških pevskih zborov, deluje tudi mladinski pevski zbor. V tem se zbirajo učenke višjih razredov naše šole.

Pevke se, skupaj z učiteljico, trudijo s petjem popestriti vsakršen dogodek na katerem sodelujejo in teh tudi letos ni bilo malo.

Rade pojejo različne pesmi, od slovenskih ljudskih, do umetnih, zabavnih, tujih pesmi, ... petje si včasih popestrimo z lastno spremljavo, včasih nas spremljajo učenci glasbene šole s svojimi instrumenti, ali pa kar učiteljica s klavirjem.

kar nastaja na naših pevskih vajah.

Na reviji pevskih zborov v Pivki smo se predstavile s tremi pesmimi: slovensko ljudsko: Vandrovc je privandrov, z umetno pesmijo J. Estesa: Adoramus te ter z bolj zabavno in učenkam priljubljeno Vsak po svoje.

Kdor nam ni utegnil prisluhniti v Pivki, si lahko nekaj utrinkov ogleda tudi na priloženih fotografijah.

Barbara Dolgan